ก้องศักดิ์ โกอินเตอร์ เซ็นเข้าสังกัด วัน แชมเปียนชิพ อีกราย
ก้องศักดิ์ พี.เค.แสนชัยมวยไทยยิม เซ็นสัญญาเป็นนักชกในศึกวัน ซูเปอร์ ซีรีส์ ภายใต้สังกัด วัน แชมเปียนชิพ เรียบร้อย โดยมี ชุ้น เกียรติเพชร และ เสี่ยแขก เปิดไฟเขียว หลังจากส่งไปชิมลางไฟต์แรกมาแล้วสุดแฮปปี้ โดย ก้องศักดิ์ จะประเดิมชกใน ONE : CLASH OF LEGENDS วันเสาร์ที่ 16 ก.พ.นี้ ที่อิมแพ็ค อารีนา,วันที่ 19 ม.ค.62 นักชกจาก อ.ประโคนชัย จ.บุรีรัมย์ เจ้าของฉายา ซ้ายทางด่วน ปัจจุบันอายุ 28 ปี เตรียมพกดีกรีแชมป์เวทีลุมพินี และแชมป์สภามวยไทยโลก พร้อมด้วยศักดิ์ศรีนักชกถ้วยพระราชทานฯ สมาคมผู้สื่อข่าวกีฬาฯ ไปประกาศศักดาบนเวทีแข่งขันศิลปะการต่อสู้ที่ยิ่งใหญ่ที่สุดของโลกอย่าง วัน แชมเปียนชิพ ที่เหล่าบรรดานักสู้ชื่อดังจากทุกมุมโลก เดินทางโคจรมาพบกัน เพื่อพิสูจน์ความสามารถให้ชาวโลกได้ประจักษ์,โดย ก้องศักดิ์ เกิดในครอบครัวชาวนาฐานะพอมีพอใช้ มีพี่น้อง 4 คน เขาเป็นคนสุดท้อง เมื่ออายุได้ 9 ขวบพ่อพาไปฝึกมวยที่ค่ายมวยข้างบ้าน เริ่มชกมวยแรกๆ ใช้ชื่อ ก้องน้อย เพชรไชยา เดินสายชกตามงานวัดราว 3 ปี จึงย้ายมาอยู่กับ ค่ายมวยศิษย์บุญมี ซึ่งเป็นค่ายใหญ่ อยู่ไม่ไกลจากบ้านใน อ.ประโคนชัย มากนัก และมี อ.บุญมี แผ้วพลสงค์ เป็นหัวหน้าคณะ ก่อนเปลี่ยนชื่อให้เป็น ก้องศักดิ์ ศิษย์บุญมี ที่แฟนมวยรู้จักมักคุ้น,กระทั่งปลายปี 2556 ได้ย้ายมาฟิตซ้อมที่ค่ายมวยของ เสี่ยแขก สมชาย เทศรุ่งเรือง ที่กรุงเทพฯ ซึ่งเป็นผู้ดูแลจัดหารายการชกให้จึงเปลี่ยนมาใช้ ก้องศักดิ์ พี.เค.แสนชัยมวยไทยยิม มีสถิติปัจจุบันเกือบ 200 ไฟต์ อีกทั้งยังรับราชการทหารบก ติดยศสิบโทที่ค่ายปักธงชัยอีกด้วย,ส่วนอาวุธถนัดของ ก้องศักดิ์ คือเตะ ต่อย ทั้งหนักทั้งแกร่ง ยิ่งเป็นมวยซ้ายคู่ต่อสู้ชกด้วยลำบาก อนาคตวางแผนสร้างชื่อเสียงและเก็บเงินเก็บทองเลี้ยงครอบครัว พร้อมหวังจะได้ครองแชมป์ วัน ซูเปอร์ ซีรีส์ เพิ่มอีกเส้น,ไฟต์ถัดไปนี้ เป็นไฟต์แรกของผมกับวัน แชมเปียนชิพ เป็นความท้าทายใหม่ๆ ที่จะได้ขึ้นเวทีระดับโลก และได้เจอกับคู่ชกเก่งๆ มันท้าทายดีครับ ผมต้องเตรียมตัวและโชว์ฟอร์มให้ดีตั้งแต่ไฟต์แรก เพื่อสร้างความมั่นใจในไฟต์ต่อๆ ไป,โดยในไฟต์ต่อไป ก้องศักดิ์ พี.เค.แสนชัยมวยไทยยิม จะได้พบกับคู่ต่อสู้อันตรายจากรัสเซีย ดีกรีแชมป์ IFMA สามสมัย อลาแวร์ดี รามาซานอฟ (Alaverdi Ramazanov) ซึ่งปัจจุบันซ้อมอยู่ที่ เวนัม เทรนนิง แคมป์ ที่พัทยา ทั้งยังเคยมีประสบการณ์ฟาดปากกับนักชกไทยมาแล้ว จึงคุ้นเคยกับสิ่งแวดล้อมและรู้สไตล์นักมวยไทยมาพอสมควร บวกประสบการณ์บนเวที วัน ซูเปอร์ ซีรีส์ มา 3 ไฟต์ โดยครั้งหนึ่งในนั้นเป็นการคว้าชัยเหนือ เพชรมรกต เพชรยินดีอะคาเดมี อย่างเป็นเอกฉันท์,สำหรับ ONE: CLASH OF LEGENDS จะจัดขึ้นในวันเสาร์ที่ 16 ก.พ.นี้ ที่อิมแพ็ค อารีนา เมืองทองธานี เริ่มการแข่งขันคู่แรกเวลา 18.30 น. สำรองที่นั่งได้ทาง www.onefc.com และไทยทิคเก็ตเมเจอร์.
ก้องศักดิ์ พี.เค.แสนชัยมวยไทยยิม เซ็นสัญญาเป็นนักชกในศึกวัน ซูเปอร์ ซีรีส์ ภายใต้สังกัด วัน แชมเปียนชิพ เรียบร้อย โดยมี ชุ้น เกียรติเพชร และ เสี่ยแขก เปิดไฟเขียว
ก้องศักดิ์ พี.เค.แสนชัยมวยไทยยิม,ซ้ายทางด่วน,วัน แชมเปียนชิพ,วัน ซูเปอร์ ซีรีส์